RESOLUCIÓN do 5 de agosto de 2011 pola que se ordena a publicación do acordo do Consello da Xunta de Galicia do 4 de agosto de 2011 polo que se aproba a modificación da relación de postos de traballo do Centro Asistencial e de Educación Especial Santiago Apóstolo, por modificación substancial e cambio de tipoloxía deste, para a súa conversión no Centro de Atención a Persoas con Discapacidades da Coruña dependente da Consellería de Traballo e Benestar.
Consellería de Facenda — III. Outras disposicións — 12/08/2011

A aprobación da modificación da relación de postos de traballo do Centro Asistencial e de Educación Especial Santiago Apóstolo xustifícase pola modificación substancial e cambio de tipoloxía deste, para a súa conversión no Centro de Atención a Persoas con Discapacidades da Coruña dependente da Consellería de Traballo e Benestar, xustifícase polas necesidades organizativas e funcionais do Centro Asistencial de Educación Especial Santiago Apóstolo, así como pola súa transformación no Centro de Atención a Persoas con Discapacidades da Coruña.
Isto vén referendado polo cambio de tipoloxía do Centro Asistencial de Educación Especial Santiago Apóstolo, para a súa conversión no Centro de Atención a Persoas con Discapacidades da Coruña, cunha tipoloxía de centro, como residencia de persoas discapacitadas gravemente afectadas, así como pola creación do Centro de Día de Atención a Persoas con Discapacidades da Coruña, cunha tipoloxía de centro de día de persoas discapacitadas gravemente afectadas (de conformidade coa Orde do 18 de agosto de 2000 pola que se aproba o estatuto básico de centros de servizos sociais da Comunidade Autónoma de Galicia).
En consecuencia, por proposta da Consellería de Traballo e Benestar, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 4 de agosto de 2011, adoptou o seguinte
Primeiro. Apróbase a modificación da relación de postos de traballo do Centro Asistencial e de Educación Especial Santiago Apóstolo por modificación substancial e cambio de tipoloxía deste, para a súa conversión no Centro de Atención a Persoas con Discapacidades da Coruña dependente da Consellería de Traballo e Benestar, nos termos que se sinalan no anexo a este acordo.
Segundo. Ordénase a súa publicación no
Diario Oficial de Galicia
para os efectos da súa entrada en vigor o día 31 de agosto de 2011.
Terceiro. Indícase que postos de traballo constitúen unha excepción ao disposto no artigo 30 do Decreto lexislativo 1/2008, do 13 de marzo, polo que se aproba o texto refundido da Lei da función pública de Galicia, modificado pola Lei 15/2010, do 28 de decembro, de medidas fiscais e administrativas, e de conformidade co disposto no V convenio colectivo único para o persoal laboral da Xunta de Galicia, que se poden cubrir polo sistema de libre designación con convocatoria pública.
Visto o acordo adoptado polo Consello da Xunta de Galicia na súa reunión do 4 de agosto de 2011, relativo á aprobación da modificación da relación de postos de traballo do Centro Asistencial e de Educación Especial Santiago Apóstolo, por modificación substancial e cambio de tipoloxía deste, para a súa conversión no Centro de Atención a Persoas con Discapacidades da Coruña dependente da Consellería de Traballo e Benestar, coa finalidade de cumprir o dito acordo, dispoño que se publique no
Diario Oficial de Galicia
como anexo a esta resolución.
Santiago de Compostela, 5 de agosto de 2011.